3. ΒΑΣΙΛΙΚΟΝ ΔΙΑΤΑΓΜΑ υπ΄ αριθ. 111 της 16 Ιαν. /12 Φεβρ. 1968 (ΦΕΚ Α΄ 30)  Περί τροποποιήσεως, συμπληρώσεως και κωδικοποιήσεως του από 12.6.42 Δ/τος «περί οργανώσεως της προστασίας απόρου εργαζομένης νεάνιδος». Το «Ίδρυμα Εργαζόμενου Κοριτσιού» που είχε συσταθεί με τις διατάξεις του άνω Β.Δ/τος καταργήθηκε από το άρθρ. 11 Νόμ. 1431/12-14 Απρ. 1984 (ΦΕΚ Α΄ 46) κατωτ. αριθ. 4, το οποίο και καθορίζει και τις λεπτομέρειες της καταργήσεώς του. Έχοντες υπ΄ όψιν τα άρθρ. 108-110 του Αστικού Κώδικος, προτάσει του Ημετέρου επί της Κοινωνικής Προνοίας Υπουργού, απεφασίσαμεν και διατάσσομεν: Άρθρον μόνον.-Τροποποιούντες, συμπληρούντες και κωδικοποιούντες τας διατάξεις του από 12.6.42 Β.Δ/τος «περί συμπληρώσεως και κωδικοποιήσεως των περί οργανώσεως της προστασίας της απόρου νεάνιδος διατάξεων», ορίζομεν όπως το υπό τούτων συσταθέν και λειτουργούν μέχρι τούδε Ίδρυμα υπό τον τίτλον «Λέσχη Εργαζομένου Κοριτσιού» διέπεται εφεξής υπό των ακολούθων διατάξεων. Άρθρ.1.-1.Από της ισχύος του παρόντος ο τίτλος του Ιδρύματος «Λέσχη Εργαζομένου Κοριτσιού» μετατρέπεται εις «Ίδρυμα Εργαζομένου Κοριτσιού». 2.Περαιτέρω προς συντομίαν, ο τίτλος θα αναφέρεται συντετμημένως δια της λέξεως «Ίδρυμα». Άρθρ.2.-Το Ίδρυμα αποτελεί Νομικόν Πρόσωπον Ιδιωτικού Δικαίου, εδρεύον εν Αθήναις και τελούν υπό τον έλεγχον και την εποπτείαν του Υπουργείου Κοινωνικής Προνοίας. Εν τη εννοία της εποπτείας και του ελέγχου περιλαμβάνεται το δικαίωμα του Υπουργού Κοιν. Προνοίας όπως προβαίνη εις την ακύρωσιν πράξεων του Διοικητικού Συμβουλίου του Ιδρύματος και των Διοικητικών Επιτροπών των Παραρτημάτων αυτού, εφ΄ όσον αύται αντίκεινται εις τας κειμένας διατάξεις, τας διατάξεις του παρόντος και των εσωτερικών κανονισμών. Άρθρ.3.-Σκοπός του Ιδρύματος είναι η κοινωνική προστασία και διαπαιδαγώγησις της εργαζομένης νεάνιδος, η επαγγελματική αυτής καθοδήγησις και η, δια παροχής υγιούς ψυχαγωγίας και παντός άλλου προσφόρου μέσου, βελτίωσις της κοινωνικής και επαγγελματικής θέσεως αυτής. Άρθρ.4.-1.Πόροι του Ιδρύματος είναι α)αι τακτικαί εισφοραί των μελών β)δωρεαί, κληρονομίαι και κληροδοσίαι προς το Ίδρυμα, γ)επιχορήγησις του Κράτους, Δήμων, Κοινοτήτων η ετέρων νομικών προσώπων, δ)επιχορήγησις του Ι.Κ.Α., του Ο.Γ.Α., της Εργατικής Εστίας, η άλλου παρεμφερούς Οργανισμού, ασχολουμένου με την ασφάλισιν η προστασίαν των εργαζομένων και ε)παν άλλο έσοδον εκ της περιουσίας αυτού, η εξ εράνων, εορτών η οιασδήποτε άλλης νομίμου πηγής. 2.Δι΄ αποφάσεων του Διοικητικού Συμβουλίου του Ιδρύματος, εγκρινομένων υπό του Υπουργού Κοιν. Προνοίας, δύνανται να συγκροτούνται ειδικαί Επιτροπαί, εις ας να ανατίθεται η οργάνωσις εορτών η άλλων συγκεκριμένων εκδηλώσεων, περιλαμβανομένων εντός του υπό του άρθρ. 3 του παρόντος προβλεπομένου πλαισίου των σκοπών του Ιδρύματος. 3.Δωρεαί παρεχόμεναι εις το Ίδρυμα δια την εκπλήρωσιν ωρισμένου σκοπού, χρησιμοποιούνται κατά την εκδηλωθείσαν βούλησιν του δωρητού και υπό την προϋπόθεσιν ότι αύτη ευρίσκεται εντός των υπό του παρόντος καθοριζομένων γενικοτέρων σκοπών.   (Αντί για τη σελ. 177(α) Σελ. 177(β) Τεύχος ΣΤ91-Σελ. 109 Προστασία εργαζόμενης Νέας 35.Δ.ι.1-3   694 Εν η περιπτώσει διαπιστωθή ότι η πραγματοποίησις του σκοπού τούτου είναι αντικειμενικώς αδύνατος, η δωρεά χρησιμοποιείται δια παραπλήσιον σκοπόν κατόπιν αποφάσεως του Διοικητικού Συμβουλίου, εγκρινομένης υπό του Υπουργού Κοινωνικής Προνοίας. Άρθρ.5.-1.Μέλη του Ιδρύματος είναι αποδεδειγμένως εργαζόμεναι νεάνιδες, ασχολούμεναι εις οιονδήποτε επάγγελμα και καταβάλλουσαι ετησίαν η μηνιαίαν συνδρομήν, οριζομένην υπό του Διοικητικού Συμβουλίου του Ιδρύματος. 2.Η εργασία της νεάνιδος αποδεικνύεται α)δια της επιδείξεως του βιβλιαρίου του Ι.Κ.Α., ο αριθμός του οποίου καταχωρίζεται εις τα μητρώα του Ιδρύματος, β)δια βεβαιώσεως του εργοδότου και γ)δια βεβαιώσεως της οικείας Αρχής, δυναμένης, ως εκ αντικειμένου της αρμοδιότητός της, να πιστοποιήση ταύτην. 3.Τα μέλη διακρίνονται: α)εις τακτικά. Ταύτα είναι νεάνιδες, ηλικίας μέχρι 30 ετών, εργαζόμεναι εις τον τόπον ένθα εδρεύει το Ίδρυμα η Τμήμα η Παράρτημα τούτου και λαμβάνουσαι μέρος εις τας εκδηλώσεις και τα προγράμματα τούτου, β) αντεπιστέλλοντα. Ταύτα είναι αγρότιδες, ηλικίας μέχρις 25 ετών, εργαζόμεναι εις ίδια η αλλότρια κτήματα, γ)Επικουρικά μέλη. Ως τοιαύτα χαρακτηρίζονται τα αποχωρούντα, λόγω συμπληρώσεως του ορίου ηλικίας, τακτικά μέλη. 4.Ειδικά προγράμματα δι΄ εκάστην των ως άνω κατηγοριών των μελών θέλουσι προβλεφθή δια του εν άρθρ. 15 του παρόντος προβλεπομένου εσωτερικού κανονισμού. 5.Η εγγραφή των μελών ενεργείται υπό του Προέδρου η άλλου οριζομένου υπ΄ αυτού μέλους η της Διευθύντριας του Ιδρύματος, Παραρτήματος η Τμήματος, κατά τα δι΄ αποφάσεως του Διοικητικού Συμβουλίου εκάστοτε ειδικώτερον καθοριζόμενα. Άρθρ.6.-1.Το Ίδρυμα διοικείται υπό Διοικητικού Συμβουλίου, αποτελουμένου α)εκ δύο ανωτέρων υπαλλήλων του Υπουργείου Κοιν. Προνοίας, οριζομένων υπό του Υπουργού Κοιν. Προνοίας και β)εκ τριών εγκρίτων μελών της Κοινωνίας, διοριζομένων δι΄ αποφάσεως του Υπουργού Κοιν. Προνοίας επί τετραετεί θητεία δυναμένη να ανανεωθή. 2.Ο Υπουργός Κοιν. Προνοίας δύναται να προβαίνη εις αντικατάστασιν των μελών τούτων και προ της λήξεως της θητείας των, δι΄ ητιολογημένης αποφάσεως. Ομοίως δύναται ν΄ αντικαθιστά μέλη του Διοικητικού Συμβουλίου απουσιάζοντα αδικαιολογήτως των συνεδριάσεων αυτού. 3.Το Συμβούλιον εκλέγει κατά τετραετίαν, εκ των μελών αυτού, τον Πρόεδρον, Αντιπρόεδρον, Γεν. Γραμματέα, Ταμίαν και Έφορον.  Σελ. 178(β) Τεύχος ΣΤ91-Σελ. 110 4.Το Διοικητικόν Συμβούλιον θεωρείται εν απαρτία εφ΄ όσον τα παρόντα μέλη είναι περισσότερα των απόντων, αι δε αποφάσεις αυτού λαμβάνονται κατ΄ απόλυτον πλειοψηφίαν των παρόντων μελών, εν ισοψηφία επικρατούσης της γνώμης προς ην ετάχθη ο Πρόεδρος. 5.Τα πρακτικά εκάστης των συνεδριάσεων του Διοικητικού Συμβουλίου τηρούνται επιμελεία του Γεν. Γραμματέως η του, κατά το άρθρ. 9 Γραμματέως του Συμβουλίου, κυρουμένα δε υπό τούτου καταχωρούνται εις ίδιον βιβλίον και υπογράφονται παρά του Προέδρου των, παρόντων κατά την συνεδρίαν, μελών και του Γραμματέως. 6.Παρά τω Ιδρύματι ορίζεται, δι΄ αποφάσεως του Υπουργού Κοιν. Προνοίας, ανώτερος υπάλληλος του Υπουργείου τούτου ως Κυβερνητικός Επίτροπος. Ο Κυβερνητικός Επίτροπος καλείται υποχρεωτικώς εις τας συνεδριάσεις του Συμβουλίου και παρακολουθεί την εφαρμογήν των διατάξεων του παρόντος και του εσωτερικού κανονισμού. Εν περιπτώσει διαφωνίας του Κυβερνητικού Επιτρόπου, ως προς την νομιμότητα της λαμβανομένης υπό του Διοικητικού Συμβουλίου αποφάσεως, αύτη αναστέλλεται μέχρις της επιλύσεως της αντιθέσεως ταύτης υπό του Υπουργού Κοιν. Προνοίας εντός 15 ημερών από της υποβολής του πρακτικού. Παρερχομένης απράκτου της προθεσμίας ταύτης, η απόφασις δύναται να εκτελεσθή υπ΄ ευθύνην του Διοικητικού Συμβουλίου.  35.Δ.ι.3 Προστασία εργαζόμενης Νέας   695 Άρθρ.7.-Το Διοικητικόν Συμβούλιον αποφασίζει: α)Περί της εν γένει διοικήσεως του Ιδρύματος και της διαχειρίσεως της περιουσίας και των πόρων αυτού. β)Περί του καθορισμού του προγράμματος και των μέσων της εν γένει λειτουργίας του Ιδρύματος προς επίτευξιν του υπ΄ αυτού επιδιωκομένου σκοπού. γ)Περί της ιδρύσεως των Τμημάτων και Παραρτημάτων και εις άλλας πόλεις του Κράτους, κατόπιν προηγουμένης εγκρίσεως του Υπουργού Κοιν. Προνοίας. δ)Περί του διορισμού τοπικών Επιτροπών κοινωνικής προστασίας της εργαζομένης αγρότιδος. ε)Περί της προσλήψεως του αναγκαιούντος προσωπικού, της απολύσεως και εν γένει, της καταστάσεως αυτού, ως επίσης και της ασκήσεως πειθαρχικής εξουσίας, συμφώνως προς τα δια του εσωτερικού κανονισμού καθορισθησόμενα. Αι περί του διορισμού και απολύσεως αποφάσεις του Διοικητικού Συμβουλίου του Ιδρύματος ως και των Εφορειών και Επιτροπών των Τμημάτων και Παραρτημάτων αυτού, υπόκεινται εις την έγκρισιν του Υπουργού Κοιν. Προνοίας. ς)Περί αγοράς η πωλήσεως κινήτων η εθνικών χρεωγράφων, περί επισκευών η μεταρρυθμίσεων των ακινήτων του Ιδρύματος η ενεγέρσεως νέων κτιρίων κατόπιν εγκρίσεως του Υπουργού Κοιν. Προνοίας και  ζ)Περί επενδύσεως εν γένει των κεφαλαίων αυτού, περί εγέρσεως αγωγών, καταργήσεως δικών, μισθώσεως και πάσης άλλης συμβάσεως μετά τρίτων, ως και συμβιβασμού επί πάσης υποθέσεως. η)Περί της προκηρύξεως δημοπρασιών και διαγωνισμών δια την εκτέλεσιν έργων η εγκαταστάσεων η δια την προμήθειαν παντός είδους κλπ. Άρθρ.8.-1.Ο Πρόεδρος του Διοικητικού Συμβουλίου διευθύνει τας συνεδριάσεις αυτού, καταρτίζει, μετά του Γραμματέως, την ημερησίαν διάταξιν, εισάγει εις το Συμβούλιον πάσαν πρότασιν σχετικήν με την διαχείρισιν της περιουσίας αυτού, υπογράφει, μετά του Γεν. Γραμματέως, τα εντάλματα πληρωμής, αλληλογραφεί απ΄ ευθείας μετά των Αρχών, υπογράφει πάντα τα σχετικά με την εκτέλεσιν των αποφάσεων του Συμβουλίου έγγραφα, εκπροσωπεί το Ίδρυμα ενώπιον πάσης δικαστικής η άλλης Αρχής η και παντός τρίτου, δίδει και αντεπάγει όρκους δι΄ ό,τι αφορά το Ίδρυμα, διορίζει τους δικαστικούς πληρεξουσίους και εκτελεί τας δικαστικάς αποφάσεις η τους συμβιβασμούς, ασκεί την εποπτείαν εφ΄ όλου του προσωπικού και την πειθαρχικήν εξουσίαν κατά τας διατάξεις του εσωτερικού κανονισμού, ως και πάσαν υπό του Συμβουλίου ανατιθεμένην αυτώ εντολήν. 2.Τον Πρόεδρον απόντα η κωλυόμενον αναπληροί ο Αντιπρόεδρος  και τούτον έτερον μέλος του Συμβουλίου, οριζόμενον υπό τούτου, πλην του Ταμείου. Άρθρ.9.-1.Ο Γενικός Γραμματεύς συντάσσει και καταχωρεί, μετά την επικύρωσίν των, τα πρακτικά των συνεδριάσεων του Συμβουλίου εις ιδιαίτερον βιβλίον, τηρουμένον επιμελεία και ευθύνη αυτού. Επιμελείται της συντάξεως των εγγράφων του Ιδρύματος, προσυπογράφων ταύτα μετά του Προέδρου και επιμελείται της καθ΄ όλου ευρύθμου λειτουργίας των υπηρεσιών του Ιδρύματος. Τον Γεν. Γραμματέα απόντα η κωλυόμενον αναπληροί έτερον μέλος του Συμβουλίου, υπό τούτου οριζόμενον. 2.Τα καθήκοντα της συντάξεως κλπ. των πρακτικών του Διοικητικού Συμβουλίου δύνανται ν΄ ανατίθενται, δι΄ αποφάσεως του Υπουργού Κοιν. Προνοίας, εις υπάλληλον του Υπουργείου τούτου. Άρθρ.10.-Ο Ταμίας ενεργεί τας εισπράξεις και πληρωμάς και επιμελείται της καλής τηρήσεως των λογιστικών εν γένει βιβλίων. Ούτος υποχρεούται να καταθέτη τα κεφάλαια και τους πόρους του Ιδρύματος εις Τράπεζαν οριζομένην υπό του Διοικητικού Συμβουλίου. Ποσόν μέχρι δραχ. 6.000 δύναται να παραμένη εις χείρας αυτού, προς αντιμετώπισιν μικρών επειγουσών αναγκών. Άρθρ.11.-1.Το οικονομικόν έτος του Ιδρύματος άρχεται την 1ην Ιανουαρίου εκάστου έτους και λήγει την 31ην Δεκεμβρίου του αυτού έτους. 2.Ο Προϋπολογισμός των εσόδων και εξόδων του Ιδρύματος, καταρτιζόμενος υπό του Διοικητικού Συμβουλίου υποβάλλεται, μετ΄ αναλυτικής εκθέσεως, ένα μήνα τουλάχιστον προ της ενάρξεως του οικονομικού έτους, εις το Υπουργείον Κοιν. Προνοίας, προς έγκρισιν. Ο Υπουργός Κοιν. Προνοίας υποχρεούται να εκδώση την απόφασίν του, δυναμένην να μεταρρυθμίζη τον υποβληθέντα πρ/σμόν, προ της ενάρξεως του οικονομικού έτους. Παρελθούσης απράκτου της ως άνω προθεσμίας ο προϋπολογισμός εκτελείται ως υπεβλήθη μέχρι της εκδόσεως της αποφάσεως του Υπουργού. 3.Το Διοικητικόν Συμβούλιον συντάσσει επίσης τον απολογισμόν των εσόδων και εξόδων του Ιδρύματος εκάστης χρήσεως και υποβάλλει αυτόν εις το Υπουργείον Κοιν. Προνοίας, προς έγκρισιν, εντός τριμήνου από της λήξεως της χρήσεως. (Αντί της σελ. 179) Σελ. 179(α) 329-091 Προστασία εργαζόμενης Νέας 35.Δ.ι.3   696 Άρθρ.12.-1.Αι εισπράξεις των εσόδων, πραγματοποιούνται βάσει διπλοτύπων αποδείξεων ηριθμημένων και θεωρημένων υπό της Υπηρεσίας Επιθεωρήσεως του Υπουργείου Κοιν. Προνοίας. 2.Αι πληρωμαί ενεργούνται βάσει ενταλμάτων πληρωμής, υπογεγραμμένων υπό του δικαιούχου, η του νομίμως εξουσιοδοτουμένου υπ΄ αυτού, του Προέδρου του Διοικητικού Συμβουλίου και του Γενικού Γραμματέως. 3.Δια την έγκρισιν πάσης δαπάνης δέον να είναι αναγεγραμμένη εν τω πρ/σμώ αντίστοιχος πίστωσις. Τα κεκανονισμένα δικαιολογητικά εκάστης δαπάνης ελέγχονται υπό του Ταμίου και εφ΄ όσον εκ τούτων αποδεικνύεται το δικαίωμα του δικαιούχου και η νομίμότης της δαπάνης ως και η ύπαρξις αντιστοίχου πιστώσεως εν τω προϋπολογισμώ συντάσσεται επί της καταστάσεως η του λ/σμού πράξις εμφαίνουσα το πληρωτέον ποσόν, ήτις υπογράφεται υπό του Ταμίου. Βάσει της πράξεως ταύτης εκδίδεται το σχετικόν ένταλμα πληρωμής. 4.Το ένταλμα πληρωμής εκδίδεται εις διπλούν (καρμπονέ), εξ ων το πρωτότυπον, αποτελούν το παραστατικόν της πληρωμής, αποκόπτεται, το δε έτερον αντίτυπον παραμένει εις το στέλεχος. Εις το ένταλμα πληρωμής δέον να αναγράφωνται. α)Ο αύξων αριθμός, β)η ημερομηνία, γ)η χρήσις, δ)το κεφάλαιον και άρθρον του προϋπολογισμού, ε)το ονοματεπώνυμον και η ιδιότης του δικαιούχου, ς)το πληρωτέον ποσόν και ζ)η αιτιολογία της πληρωμής (σαφώς και περιληπτικώς). Άρθρ.13.-1.Πάσαι αι δια τας ανάγκας του Ιδρύματος, προμήθειαι, ως και η εκτέλεσις έργων, ενεργούνται πάντοτε κατόπιν μειοδοτικού διαγωνισμού, ούτινος οι όροι καθορίζονται εκάστοτε δι΄ αποφάσεως του Διοικητικού Συμβουλίου. 2.Εξαιρετικώς, εις κατεπειγούσας περιπτώσεις και κατόπιν ητιολογημένης αποφάσεως του Διοικητικού Συμβουλίου, επιτρέπεται η ενέργεια μικροεπισκευών, η προμηθειών μη υπερβαινουσών το ποσόν των δραχ. 10.000 κατά περίπτωσιν, βάσει προχείρου μειοδοτικού διαγωνισμού, η εγγράφων προσφορών, μεταξύ 3 τουλάχιστον ανεγνωρισμένων προμηθευτών, εργολάβων κλπ. Δια την εκτέλεσιν των εν λόγω προμηθειών δύναται το Διοικητικόν Συμβούλιον να εξουσιοδοτή τον Πρόεδρον η, τούτου κωλυομένου, τον Αντιπρόεδρον η έτερον μέλος αυτού. Προκειμένου περί εκτελέσεως μεγάλων τεχνικών έργων απαιτείται, εν πάση περιπτώσει, η έγκρισις του Υπουργού Κοινωνικής Προνοίας.   Σελ. 180(α) 329-092 Άρθρ.14.-1.Παρά τω Ιδρύματι υπηρετεί μία Διευθύντρια, επί μισθώ μη δυναμένω, όπως υπερβή τας αποδοχάς του 4ου βαθμού διοικητικού υπαλλήλου. Ομοίως δύναται να υπηρετή και μία Υποδιευθύντρια, επί μισθώ μη δυναμένω, όπως υπερβή τας αποδοχάς υπαλλήλου του 5ου βαθμού διοικητικού υπαλλήλου. 2.Προσόντα δια μεν την θέσιν της Διευθυντρίας ορίζονται. α)Πτυχίον Καθηγητικών Σχολών του Πανεπιστημίου και πενταετής προϋπηρεσία εις ομοειδές Ίδρυμα η εις θέσιν καθηγητρίας η άδεια ασκήσεως επαγγέλματος Κοιν. Λειτουργού και δεκαετής προϋπηρεσία ως κοινωνικής λειτουργού παρά τω Δημοσίω η Νομικώ Προσώπω, δια δε την θέσιν της Υποδιευθυντρίας τα αυτά ως άνω προσόντα, περιοριζομένης της προϋπηρεσίας εις το ήμισυ, β)Γνώσις μιας ξένης γλώσσης (Αγγλικής, Γαλλικής, Γερμανικής, Ιταλικής). 3.Ηλικία κατά την πρόσληψιν δια μεν την θέσιν της Διευθυντρίας ουχί κατωτέρα των 35 ετών και ανωτερα των 45, δια δε την της Υποδιευθυντρίας ουχί κατωτέρα των 30 ετών και ανωτέρα των 45. 4.Η σήμερον υπηρετούσα εν τω Ιδρύματι Διευθύντρια διατηρεί, μέχρι της αποχωρήσεώς της, την ην κατέχει μισθολογικήν αντιστοιχίαν. 5.Το λοιπόν αναγκαιούν δια την λειτουργίαν του Ιδρύματος προσωπικόν και η αντιμισθία αυτού καθορισθήσεται δια του εσωτερικού κανονισμού.   35.Δ.ι.3 Προστασία εργαζόμενης Νέας   697 Άρθρ.15.-1.Δι΄ εσωτερικού κανονισμού, συντασσομένου υπό του Διοικητικού Συμβουλίου, θα καθορισθώσιν ωσαύτως τα του διορισμού, της απολύσεως, των προσόντων, της πειθαρχικής εξουσίας, δικαιοδοσίας και καθηκόντων του προσωπικού, τα της τηρήσεως των λογιστικών κλπ. βιβλίων, ως και παν έτερον θέμα αναφερόμενον εις την διοικητικήν και οικονομικήν λειτουργίαν του Ιδρύματος και μη προβλεπόμενον υπό του παρόντος. Δια του αυτού κανονισμού θέλουσιν ωσαύτως ρυθμισθή τα της οργανώσεως των υπηρεσιών του Ιδρύματος, του τρόπου λειτουργίας αυτών ως και πάσα λεπτομέρεια σχέσιν έχουσα προς την εφαρμογήν των γενικών η ειδικών προγραμμάτων. Ειδικώς δια την κοινωνικήν προστασίαν και διαπαιδαγώγησιν της εργαζομένης αγρότιδος δύναται, δια του ως άνω κανονισμού, να προβλεφθή η σύστασις ειδικής υπηρεσίας, ητις, δι΄ αλληλογραφίας η άλλων μέσων, να διατηρή την επαφήν και συνεργασίαν με τα μέλη ταύτα. Ωσαύτως δύναται, δια του ιδίου ως άνω κανονισμού, να προβλεφθή πρόγραμμα συνεργασίας με παρεμφερή Ιδρύματα του Εσωτερικού η του Εξωτερικού. Ο εσωτερικός κανονισμός εγκρίνεται δι΄ αποφάσεως του Υπουργού Κοιν. Προνοίας. 2.Το Ίδρυμα έχει σφραγίδα κυκλοτερή, φέρουσαν τας λέξεις «ΒΑΣΙΛΕΙΟΝ ΤΗΣ ΕΛΛΑΔΟΣ-ΥΠΟΥΡΓΕΙΟΝ ΚΟΙΝ. ΠΡΟΝΟΙΑΣ - ΙΔΡΥΜΑ ΕΡΓΑΖΟΜΕΝΟΥ ΚΟΡΙΤΣΙΟΥ» και εν τω μέσω κεφαλήν της Εργάνης Αθηνάς. Άρθρ.16.-1.Το Ίδρυμα δύναται να ιδρύη, κατόπιν εγκρίσεως του Υπουργού Κοιν. Προνοίας, Τμήματα αυτού, προς εξυπηρέτησιν απομεμακρυσμένων τομέων της περιοχής Αττικής. 2.Τα Τμήματα ταύτα υπάγονται ως προς την διοίκησιν και την διαχείρισιν αυτών εις το Διοικητικόν Συμβούλιον του Ιδρύματος. Δια την εποπτείαν της λειτουργίας των Τμημάτων τούτων δύναται να συνιστάται παρ΄ εκάστω εξ αυτών Εφορεία, αποτελουμένη εκ πέντε μέχρις επτά προσώπων, διοριζομένων επί διετεί θητεία δι΄ αποφάσεως του Διοικητικού Συμβουλίου. Δι΄ ομοίας αποφάσεως δύναται να μεταβιβάζεται εις εκάστην Εφορείαν μέρος της αρμοδιότητος του Διοικητικού Συμβουλίου. Άρθρ.17.-1.Το Ίδρυμα δύναται να συνιστά Παράρτημα εις τας έδρας των Νομών του Κράτους ως και ειδικά Παραρτήματα Βρεφονηπιακών Σταθμών εργαζομένων μητέρων, δι΄ αποφάσεως του Υπουργού Κοιν. Υπηρεσιών, προτάσει του Διοικητικού Συμβουλίου αυτού, δημοσιευομένης δια της Εφημερίδος της Κυβερνήσεως. 2.Έκαστον Παράρτημα η ειδικόν τοιούτον αποτελεί ίδιον Νομικόν Πρόσωπον Ιδιωτικού Δικαίου, διοικείται δε υπό Επιτροπής, αποτελουμένης εκ πέντε εως επτά προσώπων, διοριζομένων δι΄ αποφάσεως του Υπουργού Κοινωνικών Υπηρεσιών, προτάσει του Διοικητικού Συμβουλίου του Ιδρύματος. Η εν γένει λειτουργία των Παραρτημάτων ακολουθεί το υπό του Υπουργείου Κοινωνικών Υπηρεσιών εφαρμοζόμενον πρόγραμμα Κοινωνικής Προνοίας, κατά τα καθοριζόμενα εκάστοτε δι΄ αποφάσεων του Υπουργού Κοιν. Υπηρεσιών. 3.Η Διοίκησις και η λειτουργία εκάστου Παραρτήματος ως και η διαχείρισις της περιουσίας και των πόρων αυτών, ούσα ανεξάρτητος και αυτοτελής της τοιαύτης του Ιδρύματος, διέπεται υπό των διατάξεων του παρόντος και του εσωτερικού κανονισμού του συντασσομένου υπό της Διοικητικής αυτού Επιτροπής και εγκρινομένης υπό του Υπουργού Κοιν. Υπηρεσιών, μετά γνώμην του Δ.Σ. Ιδρύματος. Δια του εσωτερικού κανονισμού εκάστου Παραρτήματος ρυθμίζονται τα εις την εσωτερικήν διοίκησιν και λειτουργίαν τούτου αναγόμενα θέματα. 4.Ο προϋπολογισμός των Παραρτημάτων εγκρίνεται δι΄ αποφάσεως του Υπουργού Κοιν. Υπηρεσιών η του υπ΄ αυτού εξουσιοδοτουμένου οργάνου, κοινοποιείται δε και εις το Ίδρυμα Εργαζομένου Κοριτσιού. Οι ετήσιοι απολογισμοί των Παραρτημάτων υποβάλλονται τόσον εις το Υπουργείον Κοιν. Υπηρεσιών, όσον και εις το Ίδρυμα Εργαζομένου Κοριτσιού. Το άρθρ. 17 αντικατεστάθη ως άνω δια του Β.Δ. 327 της 21 Απρ. /17 Μαΐου 1971 (ΦΕΚ Α΄ 93). Άρθρ.18.-Έκαστον Παράρτημα έχει ιδίαν σφραγίδα, ομοίαν προς την του Κεντρικού Ιδρύματος, φέρουσαν προσθέτως την λέξιν «ΠΑΡΑΡΤΗΜΑ» και το όνομα της πόλεως εν η εδρεύει τούτο. Άρθρ.19.-1.Μέχρι της εκδόσεως των υπό του παρόντος προβλεπομένων εσωτερικών κανονισμών η λειτουργία του Ιδρύματος και των εξ αυτού εξαρτωμένων Παραρτημάτων και Τμημάτων θα διέπηται προσωρινώς υπό των υφισταμένων κανονισμών. Άρθρ.20.-Πάσα διάταξις αντικειμένη εις τας διατάξεις του παρόντος καταργείται.  Για την κατάργηση του «Ιδρύματος Εργαζομένου Κοριτσιού» που συστάθηκε με το Β. Δ 111/1968, ανωτ. αριθ. 1, και την μετατροπή των παραρτημάτων αυτού («¨Ιδρυμα Βρεφονηπιακών σταθμών Αθηνών», «¨Ιδρυμα βρεφονηπιακών σταθμών  Θεσσαλονίκης» και «¨Ιδρυμα βρεφονηπιακών σταθμών Λάρισας»), σε Ν.Π.Ι.Δ., βλέπε άρθρ. 11 Νόμ. 1431/12-16 Απρ. 1984, (ΦΕΚ Α΄46), ανωτ. σελ. 128,09.    (Αντί για τη σελ. 180,01(β) Σελ. 180,01(γ) Τεύχος 1305 Σελ. 9 Προστασία εργαζόμενης Νέας 35.Δ.ι.3   698   35.Δ.ι.3 Προστασία εργαζόμενης Νέας   699